CELEX: 62017CA0176
Language: et
Date: 2018-09-13 00:00:00
Title: Kohtuasi C-176/17: Euroopa Kohtu (teine koda) 13. septembri 2018. aasta otsus (Sąd Rejonowy w Siemianowicach Śląskichi eelotsusetaotlus – Poola) – Profi Credit Polska S.A. w Bielsku Białej versus Mariusz Wawrzosek (Eelotsusetaotlus — Tarbijakaitse — Direktiiv 93/13/EÜ — Ebaõiglased tingimused tarbijalepingutes — Direktiiv 2008/48/EÜ — Maksekäsumenetlus lihtveksli alusel, mis tagab tarbijakrediidilepingust tulenevad nõuded)

12.11.2018   
            
            
               ET
            
            
               Euroopa Liidu Teataja
            
            
               C 408/20
            
         
      Euroopa Kohtu (teine koda) 13. septembri 2018. aasta otsus (Sąd Rejonowy w Siemianowicach Śląskichi eelotsusetaotlus – Poola) – Profi Credit Polska S.A. w Bielsku Białej versus Mariusz Wawrzosek
      (Kohtuasi C-176/17) (1)
      
      ((Eelotsusetaotlus - Tarbijakaitse - Direktiiv 93/13/EÜ - Ebaõiglased tingimused tarbijalepingutes - Direktiiv 2008/48/EÜ - Maksekäsumenetlus lihtveksli alusel, mis tagab tarbijakrediidilepingust tulenevad nõuded))
      (2018/C 408/24)
      Kohtumenetluse keel: poola
      
         Eelotsusetaotluse esitanud kohus
      
      Sąd Rejonowy w Siemianowicach Śląskich
      
         Põhikohtuasja pooled
      
      
         Avaldaja: Profi Credit Polska S.A. w Bielsku Białej
      
         Võlgnik: Mariusz Wawrzosek
      
         Resolutsioon
      
      Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 7 lõiget 1 tuleb tõlgendada nii, et sellega on vastuolus niisugune riigisisene õigusnorm nagu põhikohtuasjas käsitlusel, mis võimaldab anda maksekäsu välja nõuetekohase veksli alusel, mis tagab tarbijakrediidilepingust tuleneva kohustuse täitmise, kui maksekäsu avaldust lahendaval kohtul ei ole pädevust kontrollida selle lepingu tingimuste võimalikku ebaõiglast olemust, kuivõrd niisugusele maksekäsule vastuväite esitamise kord ei võimalda tagada tarbijale sellest direktiivist tulenevate õiguste järgimist.
      
         (1)  ELT C 300, 11.9.2017.